
»Jeg vil gerne blive ved med at sælge Hus Forbi og leve det liv, jeg har nu. Det betyder meget, at jeg gør en forskel«, siger 45-årige René Bundgaard Nielsen. Foto: Helene Navne 


Kommission vil have flere chefer 


Mange ledere i offentlige 


stillinger har for mange 


medarbejdere under sig, 


lyder det fra regeringens 
ledelseskommission. 

er er for langt til nærmeste chef 
D for mange social- og sundhedsas- 

sistenter, sygeplejersker og andre 
medarbejdere på gulvet i det offentlige. 
Sådan lyder budskabet fra formanden for 
regeringens ledelseskommission, Allan 
Søgaard, der opfordrer alle ledere med 
flere end 30 medarbejdere under sig til at 
overveje, hvorvidt det giver mening. 

»En anbefaling fra kommissionen bli- 
ver, at der er behov for at se kritisk på det 
såkaldte ledelsesspænd. Der er ledere i 
det offentlige, der har alt for mange med- 
arbejdere under sig, fordi man er gået for 
langti en retning, der handler om bare at 
bare at fjerne ledere«, siger han. 

Dermed løfter kommissionsforman- 
den sløret for en af de anbefalinger, der 
bliver afgørende for regeringens forsøg 
på at styrke ledelseskvaliteten i det offent- 
lige. Inden årets udgang skal kommissio- 
nen levere konkrete anbefalinger tilinno- 
vationsminister Sophie Løhde (V), der har 

gjort det til et prestigeprojekt at reforme- 
re den offentlige sektor. På baggrund af 
kommissionens arbejde og sin egen erfa- 
ring mener Allan Søgaard, aten lederi det 
offentlige i udgangspunktet ikke bør ha- 
ve mere end 30 medarbejdere under sig. 

»Det er ikke en anbefaling fra kommis- 
sionen, men min egen vurdering af en 
grænse, som vel at mærke kan variere fra 
arbejdsplads til arbejdsplads«, siger han. 

Den vurdering bygger blandt andet på 
en spørgeskemaundersøgelse, hvor 1.800 
ledere har svaret på, hvor mange medar- 
bejdere de har ansvar for at have til med- 
arbejderudviklingssamtale. Knap 20 pro- 
cent af de adspurgte ledere har flere end 
30 medarbejdere under sig. Isoleret set på 
ældreområdet gælder det for næsten 50 
procent. 

Lektor Niels Thyge Thygesen fra CBS ad- 
varer dog mod at gøre de 30 medarbejde- 
re til et skæringspunkt med udgangs- 
punkt i spørgeskemaundersøgelsen, for- 

di der kan være store forskelle i lederrol- 
lens indhold fra område til område. 

»Jeg håber ikke, at antal mus-samtaler 
står som det eneste eller vægtigste argu- 
ment. Så risikerer vi at overse, hvad god le- 
delse er«, siger Thygesen, der er medfor- 
fatter til bogen "Tillid, magt og offentlige 
ledelsesformer’. 

På Aarhus Universitet ser lektor Jesper 
Rosenberg Hansen med ekspertise i ledel- 
se ikke bevis for, at der generelt er behov 
for flere ledere. Men han er enigi, at nogle 
er ansvarlige for enormt mange ansatte. 


FOA: 25 per leder er maksimum 

Det kan have »ubehagelige konsekven- 
ser« for både medarbejdere og borgere, 
fordi en nærværende chefofte ervigtig, si- 
ger formanden for de offentlige chefer i 
fagforbundet Djøf, Henning Thiesen. Der- 
for hilser han diskussionen velkommen. 
Men han tør ikke sætte tal på et fornuftigt 
spænd. Det tør man godt hos fagforbun- 

det FOA. Her har man netop i denne uge 
vedtaget en ny politik, hvor der står, at 
»uanset de lokale forhold kan vi ikke fore- 
stille os et optimalt ledelsesspænd på me- 
re end 25 medarbejdere for linjeledere«. 

Innovationsminister Sophie Løhde hol- 
der tilbage med kommentarer, så længe 
kommissionens arbejde ikke er afsluttet. 
Hun er enig i, at et ledelsesspænd kan bli- 
ve for stort. Til gengæld afviser hun, at det 
skulle være muligt at indføre måltal eller 
loft på tværs af hele den offentlige sektor. 

»Hertil synes jeg, at den offentlige sek- 
tor er for kompleks«, siger hun. 

Finansordfører Benny Engelbrecht (S) 
kalder anbefalingen »spændende«, men 
han tvivler på, at der er råd til flere ledere, 
så længe regeringen ikke vil lade det of- 
fentlige forbrug stige mere. 
jakob.h.beim@pol.dk 

Det bedste, du kan give 
en anden, er tillid. 


å er vi her på lederplads nået 
S til årets tolvte måned, og 

modsat de måneder, der må 
hente deres omdømme fra natu- 
rens gang, er december begunsti- 
get af det budskab, der udgår fra 
julen. Det er koldt og mørkt der- 
ude, men vi ved, at vi er på vej mod 
de varme dage, som står i næste- 
kærlighedens og fællesskabets 
tegn, og det luner vi os ved, selvom 
vejret er klattet, verden er i uorden, 
og det er lang tid siden, man har 
kunnet kaste en ærlig snebold her 
til lands. 

Mange forbinder december med 
gaveræs og kommercialisme, og 
black friday er ved Gaia ikke den 
bedste optakt til hvid jul, men der 
er mange måder at give på, og 
hvorfor ikke lade sig inspirere af 
både en Frans og en Frank, for de er 
begge inde på det centrale. 

»Det er ved at give, at man mod- 
tager«, sagde Frans af Assisi, der 
levede i 11-1200-tallet, og Anne 
Frank, der blev født i en helt anden 
tid og levede så kort, skriveri sin 
dagbog: »Ingen er nogensinde 
blevet fattig af at give«. 


EN AF DE BEDSTE måder at give på 
er at vise tillid til andre. En anden 
er at have så meget tillid til sig selv, 
at man tør handle på måder, der 
overskrider éns egen radius og må- 
ske ligefrem er med til at gøre ver- 
den et lille nøk bedre. Det er hoved- 
budskabet i Tor Nørretranders’ bog 
'Se frem’, som insisterer på, at vi 
hver især kan gøre en forskel, hvis 
vi vel at mærke har mod til at tage 
os selv og vores forstand alvorligt. 

Med Immanuel Kant, den store 
tyske oplysnings- og moralfilosof, 
som forbillede opfordrer Nørre- 
tranders os til at se frem og tage an- 
svar. Til at mærke verden og os selv 
og derefter handle som myndige 
mennesker, der insisterer på oplys- 
ning og fornuft. 


DET ER DER hårdt brug for. Vi lever 
nu i, hvad geologer kalder den an- 
tropocæne tidsalder, fordi menne- 
sket nu er udviklingens drivende 
faktor. Vi har sat vores uudsletteli- 
ge aftryk og befinder os nui en 
prekær rolle, for viden og fornuft 
konverteres ikke automatisk til 
fremskridt, og videnskab og tekno- 
logi kan som bekendt bruges både 
til det gode og det onde. Vi ser på 
de mægtigste mænd i verden og 
spørger os selv: Er vi mennesker vir- 
kelig i stand til at påtage os den næ- 
sten gudlignende rolle, vi er havnet 
i? Vi ser på os selv og tænker: Det, vi 
mennesker gør eller ikke gør, kan 
afgøre klodens fremtid, så hvad gør 
jeg? Hvad gør vi hver især for at ta- 
ge det lille moralske ansvar i hver- 
dagen, som peger ud over os selv? 
Det er decembers centrale bud. 

